CELEX: 32010R1033
Language: sl
Date: 2010-11-15 00:00:00
Title: Uredba Komisije (EU) št. 1033/2010 z dne 15. novembra 2010 o spremembi Uredbe (ES) št. 1505/2006 glede letnih poročil držav članic o rezultatih pregledov, opravljenih v zvezi z identifikacijo in registracijo ovc in koz  Besedilo velja za EGP

16.11.2010   
            
            
               SL
            
            
               Uradni list Evropske unije
            
            
               L 298/5
            
         UREDBA KOMISIJE (EU) št. 1033/2010
   z dne 15. novembra 2010
   o spremembi Uredbe (ES) št. 1505/2006 glede letnih poročil držav članic o rezultatih pregledov, opravljenih v zvezi z identifikacijo in registracijo ovc in koz
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 21/2004 z dne 17. decembra 2003 o uvedbi sistema za identifikacijo in registracijo ovc in koz ter o spremembi Uredbe (ES) št. 1782/2003 in direktiv 92/102/EGS in 64/432/EGS (1) ter zlasti prvega pododstavka in točke (a) drugega pododstavka člena 10(1) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1505/2006 z dne 11. oktobra 2006 o izvajanju Uredbe Sveta (ES) št. 21/2004 glede najnižje ravni pregledov, ki jih je treba opraviti v zvezi z identifikacijo in registracijo ovc in koz (2) določa, da morajo države članice izvajati preglede za preverjanje, ali imetniki živali izpolnjujejo zahteve iz Uredbe (ES) št. 21/2004.
            
         
               (2)
            
            
               Poleg tega Uredba (ES) št. 1505/2006 določa, da morajo države članice Komisiji v skladu z vzorcem iz Priloge k Uredbi vsako leto predložiti letno poročilo z rezultati pregledov, opravljenih v predhodnem obdobju letnih pregledov.
            
         
               (3)
            
            
               Zbiranje podatkov med potekom poročanja mora biti ustrezno in sorazmerno z zastavljenimi cilji. Za bolj osredotočeno poročanje, ki ustreza namenu, je treba določene zahteve in model poročila iz Priloge k Uredbi (ES) št. 1505/2006 poenostaviti, da se tako zagotovijo ustreznejše informacije o izvajanju pregledov ter da se prepreči nepotrebno upravno breme.
            
         
               (4)
            
            
               Uredbo (ES) št. 1505/2006 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Uredba (ES) št. 1505/2006 se spremeni:
   
               1.
            
            
               V členu 7 se točka (b) nadomesti z naslednjim:
               
                           „(b)
                        
                        
                           število pregledanih gospodarstev;“
                        
                     
         
               2.
            
            
               Priloga se spremeni v skladu s Prilogo k tej uredbi.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. novembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 5, 9.1.2004, str. 8.
   
      (2)  UL L 280, 12.10.2006, str. 3.
   
      PRILOGA
      Priloga k Uredbi (ES) št. 1505/2006 se nadomesti z naslednjim:
      
         
            „PRILOGA
            
               Poročilo o rezultatih pregledov v sektorju ovc in koz glede zahtev za identifikacijo in registracijo navedenih živali v skladu z Uredbo (ES) št. 21/2004
            
            1.   Splošni podatki o gospodarstvih, živalih in pregledih
            
                        Skupno število gospodarstev v državi članici na začetku leta v obdobju poročanja (1)
                        
                     
                     
                         
                     
                  
                        Skupno število gospodarstev, pregledanih v letu obdobja poročanja
                     
                     
                         
                     
                  
                        Skupno število živali, registriranih v državi članici na začetku leta v obdobju poročanja (1)
                        
                     
                     
                         
                     
                  
                        Skupno število živali, pregledanih na gospodarstvih v obdobju poročanja (1)
                        
                     
                     
                         
                     
                  2.   Ugotovitve o neskladnosti
            
                        Število gospodarstev, ki ne izpolnjujejo zahtev
                     
                     
                         
                     
                  3.   Izrečene kazni
            
                        Število gospodarstev, ki so jim bile izrečene kazni“
                     
                     
                         
                     
                  
      
      
         (1)  Ali drugi nacionalni referenčni podatki za statistiko živinoreje.